หน้าที่ 1 ของ 10 หน้า

 ชุดที่ ของ ชุด

 ๗๗๗ สถานีตำรวจนครบาลโคกคราม

 ถนนนวลจันทร์ เขตบึงกุ่ม

 กรุงเทพมหานคร ๑๐๒๓๐

 ๑ มกราคม 2567

แผน : การป้องกันและปราบปรามการแข่งขันรถยนต์ รถจักรยานยนต์ ในทางสาธารณะ

 สถานีตำรวจนครบาลโคกคราม

อ้างถึง 1. พระราชบัญญัติจราจรทางบก พ.ศ. ๒๕๒๒

 2. พระราชบัญญัติคุ้มครองเด็ก พ.ศ. ๒๕๔๖

 ๓. แผนป้องกันและปราบปรามการแข่งขันรถยนต์ รถจักรยานยนต์ในทางสาธารณะ กองบัญชาการ ตำรวจนครบาล

---------------------------------------------------------------------------------------------------------------------------------------

1. สถานการณ์

 ก. สถานการณ์ทั่วไป

 ด้วยปรากฏว่าสถานการณ์การแข่งขันรถในทางสาธารณะที่เกิดขึ้นทั้งในพื้นที่กรุงเทพมหานคร ปริมณฑล และเขตเมืองใหญ่หลายแห่ง ซึ่งเป็นเรื่องกระทบความรู้สึกของประชาชนทั่วไป แม้การปฏิบัติในการป้องกันปราบปรามของเจ้าหน้าที่ตำรวจจะทำให้การแข่งขันรถในทางสาธารณะจะลดความรุนแรงลงในระดับหนึ่ง แต่ปัญหาดังกล่าวยังคงดำรงอยู่ หัวหน้าคระรักษาความสงบแห่งชาติ จึงได้มีคำสั่งที่ 22/2558 ลง 22 กรกฎาคม 2558 เรืองมาตรการในการป้องกันและแก้ไขปัญหาการแข่งขันรถยนต์และรถจักรยานยนต์ในทาง และการควบคุมสถานบริการหรือสถานประกอบการที่เปิดให้บริการในลักษณะที่คล้ายสถานบริการ และปัจจุบัน สภาพสังคมไทย วิถีชีวิต วัฒนธรรม ได้มีการเบี่ยงเบนและเปลี่ยนแปลงไปอย่างรวดเร็ว ความเจริญทางด้านวัตถุ ค่านิยม และพฤติกรรมที่แสดงออก ก็มีการปรับเปลี่ยนไปตามยุคสมัย ซึ่งมีทั้งในเชิงบวกและเชิงลบ เช่น ค่านิยม วิถีการดำเนินชีวิต และพฤติกรรมที่แสดงออกต่อสังคมหากการเปลี่ยนแปลงเป็นไปในเชิงบวกก็จะทำให้ประเทศมั่นคง และเจริญรุ่งเรืองได้ในอนาคต แต่ยังมีบุคคลหรือกลุ่มบุคคลบางกลุ่ม มีค่านิยม พฤติกรรมการแสดงออกในเชิงลบ ซึ่งผลให้เกิดปัญหาในสังคมโดยรวม เช่น การต่อต้านหรือฝ่าฝืนกฎระเบียบ กฎหมายของสังคม ยาเสพติด อาวุธผิดกฎหมาย มั่วสุมตามแหล่งอบายมุข ก็ยังคงพบเห็นอยู่โดยทั่วไป ปัญหาหนึ่งซึ่งพบในปัจจุบัน และส่งผลกระทบความเดือดร้อนและความปลอดภัยของประชาชน คือปัญหาบุคคลหรือกลุ่มบุคคลโดยเฉพาะกลุ่มวัยรุ่นรวมตัวกันแข่งขันรถยนต์และรถจักรยานยนต์ในทางสาธารณะ ซึ่งความเดือดร้อนรำคาญให้กับประชาชนโดยทั่วไป ทั้งนี้ หากเจ้าหน้าที่ตำรวจ หรือฝ่ายบ้านเมือง ไม่เข้าไปดำเนินการหรือจับกุมดำเนินคดี ก็จะทำให้กลุ่มบุคคลแข่งขันรถยนต์และรถจักรยานยนต์ดังกล่าว มีความเหิมเกริม ไม่เคารพกฎหมายบ้านเมือง และอาจยกระดับการแสดงออกที่ผิด เป็นการรวมกลุ่มข่มขู่ คุกคามประชาชนทั่วไป หรือต่อสู้ขัดขืนการปฏิบัติหน้าที่ตามกฎหมายของเจ้าหน้าที่ตำรวจหรือฝ่ายบ้านเมือง ดังจะเห็นได้บ่อยครั้งที่มีข่าว กลุ่มแข่งขันรถจักรยานยนต์ ฝ่าด่านตำรวจ ขับรถพุ่งชนเจ้าหน้าที่ตำรวจ หรือใช้อาวุธต่อสู้ขัดขืนการเข้าจับกุมของเจ้าหน้าที่ตำรวจ เป็นต้น

 หน้าที่ 2 ของ 10 หน้า

 ชุดที่ ของ ชุด

แผน : การป้องกันและปราบปรามการแข่งขันรถยนต์ รถจักรยานยนต์ ในทางสาธารณะ

--------------------------------------------------------------------------------------------------------------------------------

 ข. สถานการณ์เฉพาะ

 สถานีตำรวจนครบาลโคกคราม มีพื้นที่รับผิดชอบตั้งอยู่ในเขตที่มีสถาบันการศึกษาระดับอุดมศึกษา และระดับมัธยมศึกษาตอนปลาย โรงงานอุตสาหกรรม หมู่บ้านจัดสรร บ้านพัก หอพัก ห้องเช่า กระจายตัวอยู่ทั่วไปในเขตพื้นที่ ทำให้ประชาชนจากภูมิภาคต่าง ๆ หลั่งไหลเข้ามาพักอาศัยอยู่ในเขตพื้นที่เป็นจำนวนมากห้างร้านต่าง ๆ และกลุ่มวัยรุ่นกำลังศึกษาในสถาบันการศึกษา หรือทำงานในสาขาอาชีพต่าง ๆ เป็นต้น

 จากความหลากหลายทั้งด้านอายุ อาชีพ พบว่าประชาชนบางกลุ่มมีแนวความคิด มีความคึกคะนอง ต้องการแสดงออกหรือมีพฤติกรรมที่ฝ่าฝืนระเบียบสังคม เช่น เกี่ยวข้องยาเสพติด อาวุธผิดกฎหมาย มั่วสุมแหล่งอบายมุข การแข่งรถในทางสาธารณะสร้างความเดือดร้อนให้กับประชาชน ซึ่งในเขตพื้นที่สถานีตำรวจนครบาลโคกคราม พบว่ามีกลุ่มวัยรุ่นหรือบุคคลบางกลุ่มรวมตัวกันแข่งขันความเร็วรถยนต์และรถจักรยานยนต์ในทางสาธารณะ

ทั้งนี้ เจ้าหน้าที่ตำรวจ และเจ้าหน้าที่ฝ่ายบ้านเมือง จะพยายามแก้ไขปัญหาดังกล่าว แต่ก็ยังไม่สามารถแก้ไขปัญหาอย่างเป็นรูปธรรมได้ ซึ่งหากเจ้าหน้าที่ตำรวจหรือฝ่ายบ้านเมือง ปล่อยปละละเลย ไม่เข้าดำเนินการหรือจับกุมดำเนินคดี อาจจะทำให้กลุ่มบุคคลดังกล่าว มีความเหิมเกริม ไม่เคารพกฎหมายบ้านเมือง และอาจจะยกระดับของการแสดงออก เป็นการข่มขู่ คุกคาม หรือต่อสู้ขัดขืน การปฏิบัติหน้าที่ตามกฎหมายของเจ้าหน้าที่ตำรวจ หรือฝ่ายบ้านเมืองได้ในอนาคต

๒. ภารกิจ

 สถานีตำรวจนครบาลโคกคราม มีภารกิจหน้าที่ในการรักษาความสงบเรียบร้อยและให้ความปลอดภัยในชีวิตและทรัพย์สินประชาชน โดยได้กำหนดแผนและแนวทางการปฏิบัติในการป้องกันและปราบปรามการแข่งขันรถยนต์และรถจักรยานยนต์ในทางสาธารณะในเขตพื้นที่รับผิดชอบเป็นไปด้วยความเรียบร้อย และทำให้ประชาชนในเขตพื้นที่ไม่ได้รับความเดือดร้อนรำคาญ จากการกระทำของกลุ่มบุคคลที่ทำการแข่งขันรถยนต์และรถจักรยานยนต์ในทางสาธารณะ และมีความเชื่อมั่นศรัทธาในการทำงานของเจ้าหน้าที่ตำรวจ

๓. การปฏิบัติ

 3.1 จัดทำคำสั่งมอบหมายหน้าที่ความรับผิดชอบในการป้องกันและปราบปรามการแข่งขันรถยนต์ รถจักรยานยนต์ในทางสาธารณะ ซึ่งมีผู้รับผิดชอบตามลำดับดังนี้

 1) สารวัตรจราจร และสารวัตรเวรป้องกันปราบปราม

 2) รองผู้กำกับการป้องกันปราบปราม สถานีตำรวจนครบาลโคกคราม

 3) ผู้กำกับการสถานีตำรวจนครบาลโคกครามเป็นผู้รับผิดชอบ ควบคุม กำกับ ดูแล การปฏิบัติ

 3.2 การตั้งจุดตรวจจุดสกัดจะต้องมีนายตำรวจชั้นสัญญาบัตรระดับตั้งแต่รองสารวัตรขึ้นไปเป็นหัวหน้า และจะต้องแต่งเครื่องแบบในการปฏิบัติหน้าที่ดังกล่าว

 3.3 การปฏิบัติในการตรวจค้น จับกุม จะต้องปฏิบัติตามประมวลกฎหมายวิธีพิจารณาความอาญาและประมวลระเบียบการตำรวจเกี่ยวกับคดี ว่าด้วยการนั้นโดยเคร่งครัด

 3.4 จุดตรวจจุดสกัดจะต้องมีแผงกั้นที่มีความหมายการจราจรว่า “หยุด” โดยให้เป็นไปตามมาตรฐานที่จุดตรวจจะต้องมีในการติดตั้งป้ายและเครื่องหมายจราจร และในเวลากลางคืนจะต้องให้มีแสงไฟส่องสว่างให้มองเห็นได้อย่างชัดเจนในระยะไม่น้อยกว่า 150 เมตร ก่อนถึงจุดตรวจ และให้มีแผ่นป้ายแสดงยศ ชื่อ นามสกุล และตำแหน่งของหัวหน้าเจ้าหน้าที่ตำรวจที่ประจำจุดตรวจ นอกจากนั้นให้มีแผ่นป้ายแสดงข้อความว่า

 หน้าที่ 3 ของ 10 หน้า

 ชุดที่ ของ ชุด

แผน : การป้องกันและปราบปรามการแข่งขันรถยนต์ รถจักรยานยนต์ ในทางสาธารณะ

--------------------------------------------------------------------------------------------------------------------------------

“หากพบเจ้าหน้าที่ทุจริตหรือประพฤติมิชอบให้แจ้งผู้บังคับการ โทร. 02-5664247” ข้อความดังกล่าวข้างต้นให้มองเห็นได้อย่างชัดเจนในระยะไม่น้อยกว่า 15 เมตร

 3.5 การตั้งจุดตรวจจุดสกัดให้ประสานกับหน่วยใกล้เคียงให้ชัดเจน โดยเฉพาะอย่างยิ่งหน่วยที่มีเขตพื้นที่รับผิดชอบติดต่อกัน เพื่อมิให้เกิดความซ้ำซ้อน ทำให้เกิดปัญหาการจราจรและเกิดความเดือดร้อนแก่ประชาชน

 3.6 เมื่อได้รับแจ้งเบาะแสหรือข้อมูลการแข่งขันรถ ให้ศูนย์วิทยุนนทรี หรือนายตำรวจผู้ทราบข้อมูล แจ้งผู้บังคับบัญชาให้ทราบทางโทรศัพท์ทันที ประกอบด้วย ผู้กำกับการสถานีตำรวจนครบาลโคกคราม, รองผู้กำกับการป้องกันปราบปราม ,รองผู้กำกับการสืบสวน, สารวัตรจราจร และสารวัตรเวรป้องกันปราบปราม

 3.7 วันและเวลาในการระดมกวาดล้างเพื่อจับกุมกลุ่มบุคคลแข่งขันความเร็วรถยนต์และรถจักรยานยนต์ในทางสาธารณะ

 - ทุกวัน ในช่วงเวลาประมาณ 00.01 นาฬิกา ถึงเวลาประมาณ 03.00 นาฬิกา

 3.8 เป้าหมาย

 - กลุ่มบุคคลผู้แข่งขันรถบนเส้นทางสาธารณะ เส้นทางถนนเป้าหมาย ถนนประเสริฐมนูกิจ ถนนประดิษฐ์มนูธรรม ถนนรัชดา-รามอินทรา และเส้นทางอื่น ๆ ในพื้นที่รับผิดชอบ ที่มีกลุ่มบุคคลแข่งขันความเร็วรถยนต์และรถจักรยานยนต์ในทางสาธารณะ

 - ผู้ให้การสนับสนุน

 3.9 ฝ่ายปฏิบัติ

 ๓.9.1 งานจราจร สถานีตำรวจนครบาลโคกคราม

 มอบหมายให้ สารวัตรจราจร สถานีตำรวจนครบาลโคกคราม รับผิดชอบ ควบคุมกำกับ ดูแลกำลังในปกครอง พร้อมดำเนินการดังนี้

 3.9.1.1 ให้วางแผนและกำหนดจุดปิดถนนกวาดล้างกลุ่มบุคคลผู้แข่งขันความเร็วรถยนต์ และรถจักรยานยนต์ในทางสาธารณะ (ตามผนวก ก.)

 3.9.1.2 ศึกษาเส้นทางหลบหนีตามซอยแยกต่าง ๆ ที่กลุ่มผู้เข้าแข่งขันความเร็วรถยนต์และรถจักรยานยนต์จะใช้เป็นเส้นทางหลบหนีการจับกุม และให้จัดวางกำลังกำหนดจุดสกัดให้ชัดเจน เพื่อจับกุมดำเนินคดีตามกฎหมาย โดยประสานกำลังพลสนับสนุนจากฝ่ายงานป้องกันปราบปราม และฝ่ายงานสืบสวน

 3.9.1.3 จัดทำแผ่นพับหรือสติกเกอร์ประชาสัมพันธ์ พร้อมเบอร์โทรศัพท์ของเจ้าหน้าที่ผู้รับผิดชอบ เพื่อให้ประชาชนทั่วไปแจ้งเบาะแสการรวมตัวกันของกลุ่มเป้าหมาย หรือ การข่าวอย่างอื่นที่เกี่ยวข้องต่อการป้องกันปราบปรามการแข่งรถในทาง

 3.9.1.4 ดำเนินการตามผู้บังคับบัญชาสั่งการ

 3.9.1.5 ให้ตั้งจุดตรวจจุดสกัด และจุดเฝ้าระวัง

 ๓.9.2 งานป้องกันปราบปรามสถานีตำรวจนครบาลโคกคราม

 มอบหมายให้ รองผู้กำกับการป้องกันปราบปราม สถานีตำรวจนครบาลโคกคราม รับผิดชอบ ควบคุม กำกับ ดูแล กำลังในปกครอง พร้อมดำเนินการดังนี้

 ๓.9.2.๑ ให้จัดชุดสายตรวจรถยนต์เป็นชุดไล่ล่า จำนวน 1 ชุด เพื่อปฏิบัติในภารกิจ ตามแผนปิดถนนระดมกวาดล้างกลุ่มบุคคลแข่งขันความเร็วรถยนต์และรถจักรยานยนต์ในทางสาธารณะ

 หน้าที่ 4 ของ 10 หน้า

 ชุดที่ ของ ชุด

แผน : การป้องกันและปราบปรามการแข่งขันรถยนต์ รถจักรยานยนต์ ในทางสาธารณะ

--------------------------------------------------------------------------------------------------------------------------------

 ๓.9.2.๒ เจ้าหน้าที่สายตรวจรถจักรยานยนต์ เพิ่มความเข้มในการกวดขันตรวจตรากลุ่มบุคคล

ที่มีพฤติการณ์นำรถยนต์หรือรถจักรยานยนต์มารวมตัวกัน เพื่อที่จะแข่งขันปะลองความเร็วในทางสาธารณะในเขต

พื้นที่รับผิดชอบ

 3.9.2.3 เจ้าหน้าที่สายตรวจรถยนต์ และสายตรวจรถจักรยานยนต์ กวดขันจับกุมกลุ่มวัยรุ่นที่นำรถยนต์หรือรถจักรยานยนต์มาขับขี่บนทางสาธารณะในลักษณะประมาทหวาดเสียว ซึ่งอาจก่อให้เกิดอันตรายแก่ประชาชนที่สัญจรในทางสาธารณะ หรือกระทำความผิดตามพระราชบัญญัติจราจรทางบก ให้นำตัวผู้กระทำผิดมาดำเนินการถ่ายรูปทำประวัติและดำเนินการตามกฎหมาย

 3.9.2.4 ให้ฝ่ายสืบสวน จัดทำแฟ้มประวัติบุคคลเฝ้าระวัง โดยในแฟ้มให้นำประวัติจาก 3 มอง, ดาวรุ่งหรือบุคคลต้องสงสัย และการตรวจรถต้องสงสัย รวบรวมไว้เป็นข้อมูล

 3.9.2.5 ให้ร่างแบบสำรวจอู่ซ่อมรถยนต์และรถจักรยานยนต์ เพื่อมอบให้งานสืบสวนไปสำรวจ

อู่ซ่อมรถยนต์และรถจักรยานยนต์ จัดทำแฟ้มข้อมูลทำประวัติไว้อย่างเป็นระบบ

 3.9.2.6 สนับสนุนกำลังเจ้าหน้าที่ตำรวจ เมื่อมีการร้องขอจากฝ่ายงานจราจรในการ ตามแผนปิดถนนกวาดล้างกลุ่มบุคคลแข่งขันความเร็วรถยนต์และรถจักรยานยนต์ดังกล่าว

 3.9.2.7 ให้ชุดมวลชนสัมพันธ์ร่างแบบประชาสัมพันธ์เพื่อให้ประธานชุมชนหรือผู้นำชุมชนรับทราบ และร่วมในการรณรงค์ไม่สนับสนุนให้มีกลุ่มบุคคลเข้ามาแข่งขันความเร็วรถยนต์และรถจักรยานยนต์ดังกล่าว

 3.9.2.8 ให้ชุดมวลชนสัมพันธ์จัดทำป้ายประชาสัมพันธ์และแผ่นพับปิดไว้ตามสถานที่ และชุมชน โดยให้มีข้อความว่า “ชาวชุมชน.........ไม่สนับสนุนการแข่งขันประลองความเร็วรถยนต์และรถจักรยานยนต์” และให้มีประธานชุมชน, ผู้นำชุมชน สมาชิกสภาเทศบาลนครนนท์ ที่คุมพื้นที่หรือชุมชน และเจ้าหน้าที่ตำรวจ ให้

ปรากฏในป้ายประชาสัมพันธ์นั้น โดยให้ประสานกับชุดชุมชนสัมพันธ์ ในการนำข้อมูลผู้นำชุมชนลงในป้ายประชาสัมพันธ์ ดังกล่าว -

 3.9.2.9 ให้งานป้องกันปราบปราม ตั้งจุดตรวจจุดสกัด ถนนประเสริฐมนูกิจ (ขาเข้า) หน้าปั๊ม การปิโตรเลียมแห่งประเทศไทย โดยใช้กำลังสายตรวจรถจักรยานยนต์ สายตรวจจราจรและชุดจู่โจม

 3.9.2.10 ดำเนินการตามที่ผู้บังคับบัญชาสั่งการ

 3.9.3 งานสืบสวนสถานีตำรวจนครบาลโคกคราม

 มอบหมายให้ รองผู้กำกับการสืบสวน สถานีตำรวจนครบาลโคกคราม รับผิดชอบ ควบคุมกำกับ ดูแล กำลังในปกครอง พร้อมดำเนินการดังนี้

 3.9.3.1 สนับสนุนกำลังเจ้าหน้าที่ตำรวจร่วมออกระดมกวาดล้างในวันศุกร์และวันเสาร์ของสัปดาห์ โดยประสานการปฏิบัติกับฝ่ายจราจรสถานีตำรวจนครบาลโคกคราม ผู้ออกแผนปิดถนนระดมกวาดล้าง

 ๓.9.3.2 ให้สำรวจและจัดทำข้อมูลร้านตกแต่งรถยนต์, รถจักรยานยนต์ในเขตพื้นที่รับผิดชอบโดยเน้นตกแต่งที่นำอะไหล่รถที่ไม่ได้มาตรฐานมาติดตั้งให้แก่กลุ่มลูกค้า เพื่อนำมาเป็นข้อมูลไว้สำหรับเข้าทำการ

กวดขันจับกุมดำเนินคดีตามกฎหมายต่อไป

 หน้าที่ 5 ของ 10 หน้า

 ชุดที่ ของ ชุด

แผน : การป้องกันและปราบปรามการแข่งขันรถยนต์ รถจักรยานยนต์ ในทางสาธารณะ

--------------------------------------------------------------------------------------------------------------------------------

 3.9.3.3 ให้จัดเจ้าหน้าที่สืบสวนบันทึกภาพนิ่ง และความเคลื่อนไหว ในการดำเนินการตามแผนดังกล่าว

 3.9.3.4 ให้สืบสวนหาข่าวทั้งในสายข่าวทั่วไป และในโซเชียลมีเดีย ในเรื่องการรวมตัวของกลุ่มเสี่ยง

 3.9.4 งานสอบสวนสถานีตำรวจนครบาลโคกคราม

 มอบหมายให้ หัวหน้างานสอบสวน สถานีตำรวจนครบาลโคกคราม รับผิดชอบ ควบคุมกำกับ ดูแล กำลังในปกครอง พร้อมดำเนินการดังนี้

 3.9.4.1 ให้พิจารณาจัดพนักงานสอบสวนให้เพียงพอ เมื่อมีการระดมกวาดล้าง

 3.9.4.2 ในกรณีที่มีการจับกุมผู้กระทำความผิดได้ ให้พนักงานสอบสวนดำเนินการสอบสวนอย่างรอบคอบและรัดกุม

 3.9.4.3 พนักงานสอบสวนต้องดำเนินการสอบสวนอย่างรวดเร็ว ต่อเนื่อง ให้ความเป็นธรรมแก่ทุกฝ่ายอย่างเสมอภาคและเท่าเทียมกัน

 3.9.4.4 ดำเนินการตามที่ผู้บังคับบัญชาสั่งการ

 3.9.5 งานอำนวยการสถานีตำรวจนครบาลโคกคราม

 มอบหมายให้ สารวัตรอำนวยการ สถานีตำรวจนครบาลโคกคราม รับผิดชอบ ควบคุมกำกับ ดูแล กำลังในปกครอง พร้อมดำเนินการดังนี้

 3.9.5.1 ประสานการปฏิบัติหน่วยงานข้างเคียงและส่วนราชการอื่นอย่างใกล้ชิด เช่น ฝ่ายปกครอง และองค์การบริหารส่วนท้องถิ่น เพื่อขอใช้กำลังสนับสนุนในการดำเนินการตามแผนปิดถนนกวาดล้างกลุ่มบุคคลแข่งขันความเร็วรถยนต์และรถจักรยานยนต์ดังกล่าว เมื่อมีการร้องขอ

 3.9.5.2 สนับสนุนอุปกรณ์ในการดำเนินการตามแผนปิดถนนกวาดล้างดังกล่าว

 3.9.5.3 ดำเนินการตามที่ผู้บังคับบัญชาสั่งการ

 3.9.6 แนวทางการปฏิบัติแบ่งเป็น 3 ช่วง

 1) ช่วงก่อนการแข่งขัน

 ก) ให้ผู้บังคับบัญชาทุกระดับชั้น เอาใจใส่ในการอำนวยการ ควบคุม กำกับ ดูแล การแก้ไขปัญหาขัดข้องและตรวจติดตามการปฏิบัติงานของผู้ใต้บังคับบัญชาอย่างใกล้ชิด โดยให้บูรราการการปฏิบัติกับทุกสายงาน

 ข) จัดเจ้าหน้าที่ฝ่ายสืบสวนออกสืบสวนหาข่าวรวบรวมข้อมูลเกี่ยวกับหัวหน้ากลุ่มแข่งรถ ร้านค้ารับดัดแปลงสภาพรถ ความเคลื่อนไหวของกลุ่ม โดยให้บันทึกภาพนิ่ง และภาพเคลื่อนไหวไว้ด้วย เพื่อใช้เป็นหลักฐานประกอบในการดำเนินคดีกับผู้เกี่ยวข้องทั้งขับขี่ ผู้ซ้อนท้าย รวมทั้งสนับสนุนจัดการแข่งขัน

 ค) จัดสายตรวจออกตรวจตราป้องกันการกระทำความผิด หรือตรวจการรวมกลุ่มตามเบาะแส

ที่รับแจ้งจากประชาชน โดยประกอบกำลังเป็นชุดปฏิบัติการ และหลีกเลี่ยงการปฏิบัติการโดยลำพัง

 ง) ให้กวดขันจับกุมผู้ขับขี่รถจักรยานยนต์ที่กระทำความผิดกฎหมายในทุกข้อหาที่เกี่ยวข้องอย่างเคร่งครัดและต่อเนื่อง และให้รวบถึงร้านรับซ่อมรถจักรยานยนต์ ดัดแปลงสภาพหรือตกแต่งรถเพื่อการงัน การใช้หรือจำหน่ายอุปกรณ์ส่วนควบที่ไม่ได้มาตรฐานด้วย

 หน้าที่ 6 ของ 10 หน้า

 ชุดที่ ของ ชุด

แผน : การป้องกันและปราบปรามการแข่งขันรถยนต์ รถจักรยานยนต์ ในทางสาธารณะ

--------------------------------------------------------------------------------------------------------------------------------

 จ) ให้ประสานความร่วมมือทั้งภาครัฐและเอกชนที่เกี่ยวข้องในพื้นที่ที่รับผิดชอบ ได้แก่ ครอบครัวคณะกรรมการชุมชน สถานศึกษา กระทรวงพัฒนาสังคมและความมั่นคงของมนุษย์ กรมควบคุม

ประพฤติ สถานพินิจและคุ้มครองเด็ก เพื่อให้ความรู้และช่วยปรับเปลี่ยนทัศนคติแก่เยาวชนให้ตระหนักถึงโทษภัยของการแข่งรถ กรมทางหลวง หรือองค์กรปกครองท้องถิ่น เพื่อดำเนินการเกี่ยวกับการปรับสภาพถนนให้มีสภาพไม่เหมาะกับการแข่งขันและการขอรับการสนับสนุนอุปกรณ์ เครื่องมือ สำหรับใช้ในการปฏิบัติการ เป็นต้น

 ฉ) แสวงหาความร่วมมือจากประชาชน โดยกำหนดช่องทางสื่อสารในการรับแจ้งเบาะแสการกระทำความผิด โดยเฉพาะอย่างยิ่งกรณีพบเห็นว่ากำลังมีการรวมตัวเพื่อจะทำการแข่งขัน ให้รีบแจ้งเจ้าหน้าที่ตำรวจทราบในทันที่ทางช่องสื่อสารที่กำหนด และประชาสัมพันธ์ให้ประชาชนในพื้นที่ได้รับทราบอย่างทั่วถึง

 ช) ให้ดำเนินการประชาสัมพันธ์การกวดขันจับกุมการแข่งขันรถยนต์ รถจักรยานยนต์ในทางสารธารณะของเจ้าหน้าที่ตำรวจในทุกพื้นที่ เพื่อให้ประชาชนได้รับทราบทางสื่อมวลชน รวมทั้งการการประชาสัมพันธ์ ให้บิดา มารดา หรือผู้ปกครองหมั่นสอดส่อง อบรมเด็ก และเยาวชนในปกครองไม่ให้นำรถยนต์หรือรถจักรยานยนต์มาขับขี่เพื่อการแข่งขัน หรือเข้าไปมีส่วนร่วมในการแข่งขัน

 2) ช่วงขณะแข่งขัน

 ก) ให้มีการวางแผนบูรณาการการใช้กำลังในการปฏิบัติร่วมกับทุกฝ่ายที่เกี่ยวข้องในพื้นที่รับผิดชอบทั้งฝ่ายป้องกันปราบปราม ฝ่ายสืบสวน ฝ่ายจราจร พนักงานสอบสวน ทหาร ฝ่ายปกครอง และบูรณาการสนธิกำลังจากหน่วยงานที่มีพื้นที่ใกล้เคียง โดยกำหนดให้มีผู้บังคับบัญชาการเหตุการณ์อย่างชัดเจน รวมทั้งจัดเตรียมห้องควบคุมและสถานที่เก็บของกลางไว้รองรับการปฏิบัติด้วย

 ข) การใช้อุปกรณ์เพื่อลดความเร็วของรถ และลดความรุนแรงในขณะจับกุม ให้คำนึงถึงความปลอดภัยของทุกฝ่ายทั้งเจ้าหน้าที่ และผู้กระทำผิด และให้กำหนดยุทธวิธีในการปิดล้อมจับกุมให้เหมาะสมกับพื้นที่ทั้งนี้ให้พิจารณาตามประมวลกฎหมายวิธีพิจารณาความอาญามาตรา 83 วรรคสาม

 ค) ให้บันทึกภาพนิ่งและภาพเคลื่อนไหวในทุกขั้นตอนขณะดำเนินการั้งหมดไว้เป็นหลักฐานเพื่อใช้ประกอบสำนวนการสอบสวน หรือติดตามตัวผู้กระทำผิดมาดำเนินคดีในภายหลัง

 ง) ให้จับกุมและดำเนินคดีกับผู้แข่งขัน ผู้จัด ผู้สนับสนุน และผู้ส่งเสริมในทุกข้อกล่าวหาตรวจสอบประวัติอาชญากรรมและหมายจับผู้กระทำความผิดทุกราย และส่งฟ้องศาลทุกคดี และให้ประสานกับพนักงานอัยการอย่างใกล้ชิดในการส่งฟ้อง

 จ) ในกรณีผู้กระทำความผิดเป็นเด็กหรือเยาวชน หากพบว่าผู้ปกครองไม่ดูแลให้ดำเนินคดีกับผู้ปกครองด้วย

 ฉ) เมื่อมีการจับกุมผู้กระทำความผิดแล้ว ให้ประสานสื่อมวลชน เพื่อนำเสนอผลการปฏิบัติต่อสาธารณชน ซึ่งเป็นการสร้างแนวร่วมทางมวลชน เพื่อผลในการป้องปรามการกระทำความผิดในอนาคต

 3) ช่วงหลักการแข่งขัน

 ก) ดำเนินการสอบสวนขยายผล เพื่อดำเนินการกับร้านซ่อมดัดแปลงสภาพรถ หรือตกแต่งรถเพื่อใช้ในการแข่งขัน จัดทำประวัติบุคคล และยานพาหนะที่ที่กระทำความผิดไว้ทุกราย เพื่อเป็นข้อมูลท้องถิ่นและ

ใช้เป็นข้อมูลให้หน่วยงานที่เกี่ยวข้องดำเนินการกวดขันต่อไป

 ข) ดำเนินการด้านมวลชนสัมพันธ์ตามแหล่งสถานศึกษาหรือที่พักอาศัยของผู้กระทำผิดเพื่อให้ความรู้ ความเข้าใจที่ถูกต้อง และแสวงหาแนวร่วมการป้องกันไม่ให้กระทำผิดซ้ำหรือเกิดพฤติกรรมเลียนแบบอีก โดยให้มีการบูรราการร่วมกับหน่วยงานที่เกี่ยวข้อง เช่น สถาบันครอบครัว กระทรวงศึกษาธิการ สถาบันศึกษา

กระทรวงการพัฒนาสังคมและความมั่นคงมนุษย์ กรมคุมประพฤติ สถานพินิจและคุ้มครองเด็ก คณะกรรมการ

ชุมชน เป็นต้น เพื่อเป็นการแก้ไขปัญหาในระยะยาวต่อไป

 หน้าที่ 7 ของ 10 หน้า

 ชุดที่ ของ ชุด

แผน : การป้องกันและปราบปรามการแข่งขันรถยนต์ รถจักรยานยนต์ ในทางสาธารณะ

--------------------------------------------------------------------------------------------------------------------------------

 ค) ดำเนินการบังคับใช้กฎหมายอย่างเคร่งครัดและต่อเนื่อง

 ง) รวบรวมสภาพปัญหาในการปฏิบัติงาน และจัดวางแบบแผนการปฏิบัติ เพื่อวางแนวทางหรือมาตรการการแก้ไขให้เหมาะสมกับสภาพพื้นที่ที่รับผิดชอบ และจัดวางรูปแบบแผนการปฏิบัติ เพื่อทำการฝึกซ้อม หรือซักซ้อมเพื่อเตรียมความพร้อมก่อนเกิดเหตุในครั้งต่อไป

 ค. มาตรการในการป้องกันและปราบปราม

 1) มาตรการสืบสวนหาข่าวกลุ่มวัยรุ่นที่จะมารวมตัวเพื่อแข่งขันรถในทางสาธารณะ จากสายข่าว หรือเฝ้าติดตามข่าวสารจาก Social Media

 2) การแสดงกำลัง หรือการปฏิบัติหน้าที่ของเจ้าหน้าที่ตำรวจอย่างจริงจัง และเข้มแข็งจะเป็นการป้องปราม กลุ่มบุคคลที่จะรวมตัวแข่งขันรถยนต์ รถจักรยานยนต์ในทางสาธารณะได้ เช่น การตั้งจุดตรวจอย่างจริงจังและต่อเนื่องในจุดและช่วงเวลาที่เสี่ยงต่อการเกิดเหตุ เป็นต้น ซึ่งในการตั้งจุดตรวจให้ตั้งตามยุทธวิธีตำรวจโดยมีแนวทางการปฏิบัติ ดังนี้

 ก) เลือกบริเวณพื้นที่ที่จะทำการตั้งจุดตรวจ โดยคำนึงถึงความปลอดภัยของเจ้าหน้าที่ ผู้ปฏิบัติและประชาชนผู้จะถูกตรวจค้น เป็นสำคัญ

 ข) ติดตั้งแผงป้ายสัญญาณที่มีเครื่องหมายแสงคำว่า “หยุดตรวจ” ไว้บนผิวการจราจรในช่องทางด้านซ้ายทำให้ผู้ขับขี่สามารถมองเห็นได้ในระยะไกล และควรมีกรวยยางคาดแถบสีสะท้อนแสงวางเป็นแนวเฉียงออกไปทางด้านหน้าแผงสัญญาณเป็นระยะพอสมควร เพื่อเตือนบังคับรถที่แล่นเข้ามาให้เบี่ยงออกด้านขวาไม่พุ่งชนป้ายแสดงจุดตรวจ

 ค) หลังแผงป้ายสัญญาณเครื่องหมาย “หยุดตรวจ” ห่างออกไปเล็กน้อย ให้จอดรถยนต์สายตรวจทำมุม 45 องศา จากแนวขอบถนน โดยหันหน้ารถยนต์คันดังกล่าวออกไปตามทิศทางการจราจร พร้อมกับเปิดสัญญาณไฟวับวามไว้ตลอดเวลา

 ง) กำหนด “พื้นที่ปลอดภัย” ไว้สำหรับการตรวจค้นยานพาหนะ และตรวจค้นตัวบุคคล

 จ) วางกรวยยางไว้ตลอดแนวขอบถนนด้านนอกของพื้นที่ปลอดภัย เพื่อป้องกันอุบัติเหตุจากรถที่อาจหักเลี้ยวเข้ามาในบริเวณพื้นที่ปลอดภัยอย่างกะทันหัน

 ฉ) บริเวณจุดสิ้นสุดเขตพื้นที่ปลอดภัย เตรียมรถยนต์สายตรวจ 1 คัน และรถจักรยานยนต์สายตรวจ 1 คัน พร้อมพลขับและคู่ตรวจ จอดเตรียมพร้อมสำหรับไล่ติดตามจับกุมรถที่หลบหนีการตรวจค้น ช) รูปแบบในการตั้งจุดตรวจ ให้ปฏิบัติตามยุทธวิธีที่กำหนดไว้ (ตามคู่มือการปฏิบัติงานของตำรวจสายตรวจ)

 3) มาตรการแสวงหาความร่วมมือประชาชนในการแจ้งเบาะแส ข่าวสาร

 4) มาตรการ ตรวจสอบ และกดดัน สถานที่หรือผู้ประกอบการที่เป็นแหล่งสนับสนุน หรือส่งเสริมการกระทำผิด ของกลุ่มผู้แข่งขันรถยนต์ และรถจักรยานยนต์ในทางสารธารณะ โดยร่วมกับหน่วยงานที่ เกี่ยวข้องตรวจสอบสมุดคุม ร้านซ่อม หรือดัดแปลงรถจักรยานยนต์ ร้านจำหน่ายอะไหล่รถมือสองอย่างต่อเนื่อง หากพบมีการกระทำความผิดให้ดำเนินคดีตามกฎหมายในส่วนที่เกี่ยวข้อง

 5) มาตรการกวดขัน ตรวจยึดรถยนต์ รถจักรยานยนต์ต้องสงสัย เช่น ไม่ติดแผ่นป้ายทะเบียน อุปกรณ์ส่วนควบไม่ครบถ้วน ดัดแปลงสภาพรถ รถแต่งซิ่ง ไว้ตรวจสอบ และบังคับใช้กฎหมายอย่างเคร่งครัด โดยเปรียบเทียบปรับในอัตราที่สูงสุด หรือหากพบว่าเกี่ยวพันกับความผิดมูลฐานอื่นให้ดำเนินคดีอย่างเคร่งครัด

 หน้าที่ 8 ของ 10 หน้า

 ชุดที่ ของ ชุด

แผน : การป้องกันและปราบปรามการแข่งขันรถยนต์ รถจักรยานยนต์ ในทางสาธารณะ

--------------------------------------------------------------------------------------------------------------------------------

 6) ให้นำมาตรการ ตามคำสั่ง คสช. ที่ 22/2558 ลง 23 กรกฎาคม 2558 เรื่อง มาตรการป้องกันและแก้ไขปัญหาการแข่งรถยนต์และรถจักรยานยนต์ในทางการควบคุมสถานบริการหรือสถานประกอบการที่เปิดให้บริการในลักษณะที่คล้ายกับสถานบริการ และคำสั่ง คสช. ที่ 46/2558 ลง 30 ธันวาคม 2558 เรื่อง มาตรการแก้ไขปัญหาอันเกิดจากการขับขี่ยานพาหนะมาบังคับใช้อย่างเฉียบขาด

 7) ให้หัวหน้าชุดไล่ล่า ปรับเวลาการตรวจและแผนการปฏิบัติตามความเหมาะสมของสถานการณ์ในแต่ละพื้นที่

 8) มาตรการในการจัดทำประวัติกลุ่มวัยรุ่น กลุ่มเสี่ยง ที่ออกเตร็ดเตร่เวลายามวิกาล และแหล่งมั่วสุม

 9) มาตรการบังคับใช้กฎหมายในส่วนที่เกี่ยวข้องกับกลุ่มเสี่ยงอย่างจริงจังและต่อเนื่อง โดยเฉพาะกลุ่มรถจักรยานยนต์ในทุกข้อหาความผิด โดยเน้นการนำตัวส่งฟ้องศาลเด็กและเยาวชน

 10) มาตรการตรวจสอบร้านเกมส์ สถานบันเทิง ร้านคาราเกะ (วันใส) แหล่งมั่วสุ่ม ที่เป็นแหล่งรวม ตัวของกลุ่มวัยรุ่น เจ้าหน้าที่ตำรวจต้องเข้าไปตรวจตรา เพื่อป้องกันเหตุ กดดัน จนทำให้กลุ่มวัยรุ่น หรือกลุ่มบุคคลไม่สามารถรวมตัวกันเพื่อแข่งขันรถในทางสาธารณะได้ทั้งนี้หากไม่สามารถดันได้ก็จะเป็นข้อมูลเพื่อดำเนินการในส่วนที่เกี่ยวข้อง

 11) มาตรการสำรวจและเฝ้าติดตามพฤติการณ์กลุ่มเสี่ยงในพื้นที่ หรือกลุ่มบุคคลที่เคยถูกจับกุมการกระทำความรับผิดชอบข้อหาแข่งขันรถในทางสาธารณะ เพื่อเป็นการป้องปราม

 12) มาตรการปิดล้อมจับกุม

 ก) หากในพื้นที่มีถนนซึ่งกลุ่มวัยรุ่น หรือกลุ่มบุคคล ใช้รวมกลุ่มเพื่อแข่งขันรถยนต์ รถจักรยานยนต์ในทางสาธารณะ ให้วางแผนกำหนดจุดที่จะเข้าปิดล้อมจับกุมให้ชัดเจนและมีความปลอดภัย โดยในแต่ละจุดมีผู้ควบคุมการปฏิบัติเป็นนายตำรวจชั้นสัญญาณบัตรขึ้นไป ทั้งนี้ หากในเส้นทางที่เป็นเส้นทางจัดแข่งขันรถยนต์ รถจักรยานยนต์ คาบเกี่ยวระหว่างหลายพื้นที่ ต้องมีการประสานการปฏิบัติอย่างใกล้ชิด ในการร่วมปฏิบัติเพื่อทำให้การปฏิบัติครอบคลุม และมีประสิทธิ์ภาพมากยิ่งขึ้น

 ข) การเก็บรวบรวมข้อมูล เพื่อหาสถิติกำหนดความน่าจะเป็นในการรวมกลุ่ม เพื่อแข่งขันรถจักรยานยนต์ในทางสาธารณะ โดยเฉพาะในช่วงวันหยุด ศุกร์ เสาร์ อาทิตย์ หากพบว่ามีการรวมกลุ่มเพื่อแข่งขันรถจักรยานยนต์ในทางสาธารณะ เป็นกลุ่มขนาดใหญ่ ให้เรียกประชุมโดยระดมสรรพกำลังเจ้าหน้าที่ตำรวจทุกสายงานเข้ารับฟังการแนวทางการปฏิบัติภารกิจในการปิดล้อมจับกุม

 ค) เตรียมอุปกรณ์เครื่องมือที่จะใช้ในการปิดล้อมจับกุม เช่น รถยนต์ร้อยเวร สายตรวจ (20) ซึ่งสัญญาณไฟวับวาม หรือรถบรรทุกขนาดใหญ่ สำหรับปิดล้อมเส้นทางการแข่งขัน รวมทั้งแผงเหล็ก หรือยางรถยนต์ เป็นต้น

 ง) เตรียมอุปกรณ์ในการป้องกันร่างกายเจ้าหน้าที่ตำรวจ เพื่อไม่ให้ได้รับอันตรายจากการเฉี่ยวชนของกลุ่มรถจักรยานยนต์ที่แข่งขันในทางสาธารณะ เช่น สนับแข้ง สนับเข่า โล่ หมวกนิรภัย เป็นต้น แล้วแจกจ่ายแก่เจ้าหน้าที่ให้ทั่วถึง เพื่อใช้ในการปฏิบัติงาน

 จ) ก่อนออกปฏิบัติหน้าที่ ให้มีการประชุมชี้แจงภารกิจ และมอบแนวทางการปฏิบัติ ทั้งนี้เพื่อไม่ให้ข้อมูลและแผนในการปิดล้อมจับกุม รั่วไหล เนื่องจากอาจจะมีบุตรหลานหรือญาติพี่น้องของเจ้าหน้าที่ตำรวจร่วมอยู่ในกลุ่มแข่งขันด้วย โดยให้หัวหน้าชุดซึ่งเป็นนายตำรวจชั้นสัญญาบัตรในแต่ละชุดเก็บโทรศัพท์มือถือ

เจ้าหน้าที่ตำรวจผู้เข้าร่วมปฏิบัติงานทุกนายไว้ให้เรียบร้อยเสร็จสิ้นภารกิจจึงคืนให้เจ้าของเช่นเดิม

 หน้าที่ 9 ของ 10 หน้า

 ชุดที่ ของ ชุด

แผน : การป้องกันและปราบปรามการแข่งขันรถยนต์ รถจักรยานยนต์ ในทางสาธารณะ

--------------------------------------------------------------------------------------------------------------------------------

 ช) ขณะออกปฏิบัติภารกิจ ปิดล้อมจับกุมแต่ละชุดให้วางกำลัง 10 ถึง 15 นาย ตามแยก หรือช่องทางหลบหนีต่างๆ โดยใช้รถยนต์ปิดกั้นป้องกันการหลบหนี ในส่วนถนนสายหลักพื้นที่เส้นทางในการแข่งขันรถยนต์ รถจักรยานยนต์ ให้ใช้รถยนต์ร้อยเวรสายตรวจ (ร้อยเวร 20) ในการไล่ต้อน ก่อนจะทำการปิดกั้น หัวและท้ายถนนเมื่อปิดกั้นผิวการจราจรเสร็จเรียบร้อยทุกชุดที่อยู่ในจุดต่างๆ ตามเส้นทางที่กำหนดให้นำกำลัง เข้าการจับกุมผู้กระทำผิดที่แข่งขันรถจักรยานยนต์ในทางสาธารณะ

 ซ) จัดเตรียมพนักงานสอบสวนไว้รองรับการปฏิบัติ

 ฌ) จัดเตรียมเจ้าหน้าที่ตำรวจสอบของกลาง ทำประวัติ ผู้ขับขี่และผู้ซ้อนท้าย

 ญ) จัดเตรียมรถพยาบาล และประสานโรงพยาบาล กรณีมีผู้ได้รับบาดเจ็บ

 13) มาตรการบูรณาการร่วมกับหน่วยงานที่เกี่ยวข้องในการร่วมกันแก้ไขปัญหาการแข่งขันรถในทางสาธารณะ ได้แก่ ครอบครัว คณะกรรมการชุมชน สถานศึกษา กระทรวงการพัฒนาสังคมและความมั่นคงของมนุษย์ กรมควบคุมประพฤติ สถานพินิจและคุ้มครองเด็ก เพื่อให้ความรู้และช่วยปรับเปลี่ยนทัศนคติแก่เยาวชนให้ตระหนักถึงโทษภัยของการแข่งขัน กรมทางหลวง หรือองค์กรการปกครองส่วนท้องถิ่น เพื่อดำเนินการเกี่ยวกับการปรับสภาพถนนให้มีสภาพไม่เหมาะกับการแข่งขันและการขอรับการสนับสนุนอุปกรณ์ เครื่องมือ สำหรับใช้ในการปฏิบัติการ เป็นต้น

 ง. กฎหมายที่เกี่ยวข้องกับการแข่งขันรถในทางสาธารณะ ได้แก่

 1) พระราชบัญญัติจราจรทางบก พ.ศ.2522

 2) พระราชบัญญัติคุ้มครองเด็ก พ.ศ.2556

 3) พระราชบัญญัติมาตรฐานอุตสาหกรรม พ.ศ.2511

 4) พระราชบัญญัติรถยนต์ พ.ศ.2522

 5) พระราชบัญญัติรักษาความสะอาดและความเป็นระเบียบเรียบร้อยของบ้านเมือง พ.ศ.2535

 6) ประมวลกฎหมายวีพิจารณาความอาญา

 7) คำสั่ง คสช. ที่ 22/2558 ลง 23 ก.ค. 2558

 8) คำสั่ง คสช. ที่ 46/2558 ลง 30 ธ.ค. 2558

 จ. บุคคลเป้าหมายที่ต้องรับผิด หรือควรพิจารณาความอาญา

 1) ผู้ขับขี่

 2) ผู้จัด ผู้สนับสนุน หรือผู้ส่งเสริมให้มีการแข่งรถ

 3) บิดา มารดา หรืผู้ปกครอง

 4) ผู้จำหน่ายอุปกรณ์แต่งรถ

4. การส่งกำลังบำรุง/การรายงาน

 ตามสายงานปกติ

5. การบังคับบัญชา/การสื่อสาร

 ตามสายงานปกติ

 \*\*\*\*\*\*\*\*\*\*\*\*\*\*\*\*\*\*\*\*\*\*\*

 พันตำรวจเอก

 ( ประภาส แก้วฉีด ) ผู้กำกับการสถานีตำรวจนครบาลโคกคราม